কদমতলী থানা সূত্রে জানা গেছে, নিহত উজ্জ্বলের বাড়ি ৮৭, পূর্ব ধোলাইপাড় এলাকায়। উজ্জ্বল গতকাল সকাল ৮টায় ধোলাইপাড় মেইন রোডে দাঁড়িয়ে দাঁত মাজছিল। এ সময় ৩/৪ জন অজ্ঞাত ছিনতাইকারী তাকে ঘিরে ধরে বুকে ও শরীরের বিভিন্ন জায়গায় এলোপাতাড়ি ছুরিকাঘাত করে। গুরুতর আহতাবস্থায় তাকে ঢাকা মেডিক্যাল কলেজ হাসপাতালে নেয়া হলে কর্তব্যরত চিকিত্সক মৃত ঘোষণা করেন। এদিকে রাজধানীর নিউমার্কেটে বাবু (১৬) নামে এক অফিস কর্মচারি সায়েরা ট্রপিক্যাল ভবনের ১২ তলায় খুন হয়েছে। এ ব্যাপারে  নিউমার্কেট থানার ওসি মোস্তাফিজুর রহমান বলেন, গত মঙ্গলবার রাতে এ ছেলেটিকে ভবনটির ১২ তলায় গলায় ছুরি চালিয়ে জবাই করা হয়।